CELEX: 62017CN0609
Language: el
Date: 2017-10-24 00:00:00
Title: Υπόθεση C-609/17: Αίτηση προδικαστικής αποφάσεως την οποία υπέβαλε το Työtuomioistuin (Φινλανδία) στις 24 Οκτωβρίου 2017 — Terveys- ja sosiaalialan neuvottelujärjestö (TSN) ry κατά Hyvinvointialan liitto ry

15.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/8
            
         Αίτηση προδικαστικής αποφάσεως την οποία υπέβαλε το Työtuomioistuin (Φινλανδία) στις 24 Οκτωβρίου 2017 — Terveys- ja sosiaalialan neuvottelujärjestö (TSN) ry κατά Hyvinvointialan liitto ry
   (Υπόθεση C-609/17)
   (2018/C 013/09)
   Γλώσσα διαδικασίας: η φινλανδική
   
      Αιτούν δικαστήριο
   
   Työtuomioistuin
   
      Διάδικοι στην υπόθεση της κύριας δίκης
   
   
      Προσφεύγων: Terveys- ja sosiaalialan neuvottelujärjestö (TSN) ry
   
      Καθού: Hyvinvointialan liitto ry
   
      Μετέχουσα στη διαδικασία: Fimlab Laboratoriot Oy
   
      Προδικαστικά ερωτήματα
   
   
               1)
            
            
               Απαγορεύει το άρθρο 7, παράγραφος 1, της οδηγίας 2003/88/ΕΚ (1) του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, εθνική διάταξη στο πλαίσιο ΣΣΕ ή ερμηνεία τέτοιας διατάξεως βάσει της οποίας ο εργαζόμενος που κατά την έναρξη της ετήσιας άδειάς του ή τμήματος αυτής είναι ανίκανος για εργασία στερείται του δικαιώματος μεταφοράς της άδειας που συμπίπτει με το εν λόγω χρονικό διάστημα και την οποία δικαιούται βάσει ΣΣΕ, ακόμη και αν υποβάλει σχετικό αίτημα, όταν η άρνηση μεταφοράς της προβλεπόμενης από ΣΣΕ άδειας δεν περιορίζει το δικαίωμα του εργαζομένου για ετήσια άδεια τεσσάρων εβδομάδων;
            
         
               2)
            
            
               Έχει το άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης άμεσα έννομα αποτελέσματα σε εργασιακή σχέση που υφίσταται μεταξύ υποκειμένων ιδιωτικού δικαίου, ήτοι οριζόντια άμεσα έννομα αποτελέσματα;
            
         
               3)
            
            
               Προστατεύει το άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης κεκτημένο δικαίωμα άδειας της οποίας η διάρκεια της άδειας υπερβαίνει την προβλεπόμενη στο άρθρο 7, παράγραφος 1, της οδηγίας 2003/88/ΕΚ ελάχιστη ετήσια άδεια τεσσάρων εβδομάδων; Απαγορεύει η εν λόγω διάταξη του Χάρτη εθνική διάταξη στο πλαίσιο ΣΣΕ ή ερμηνεία τέτοιας διατάξεως βάσει της οποίας ο εργαζόμενος που κατά την έναρξη της ετήσιας άδειάς του ή τμήματος αυτής είναι ανίκανος για εργασία στερείται του δικαιώματος μεταφοράς της άδειας που συμπίπτει με το εν λόγω χρονικό διάστημα και την οποία δικαιούται βάσει ΣΣΕ, ακόμη και αν υποβάλει σχετικό αίτημα, όταν η άρνηση μεταφοράς της προβλεπόμενης από ΣΣΕ άδειας δεν περιορίζει το δικαίωμα του εργαζομένου για ετήσια άδεια τεσσάρων εβδομάδων;
            
         
      (1)  EE 2003, L 299, σ. 9.